Et lægebesøg: 150 kr., tak | ASH\nEt lægebesøg: 150 kr., tak\nAf Anne Sophia Hermansen 16. april 2017 7:25 94\nI de seneste to årtier er vores kontakt til egen læge steget med 20 procent. Vi ser lægen cirka syv gange om året – i Sverige er frekvensen 1,6.\nMåske er vi mere pylrede og opmærksomme på vores krop end svenskerne. Eller også skyldes forskellen, at svenskerne betaler for hvert lægebesøg og derfor tænker sig om en ekstra gang, før de ringer og bestiller tid.\nDebatten om brugerbetaling på lægebesøg har vi haft igen og igen her i Danmark, og hver gang er den blevet skudt til hjørne. Men efterspørgslen på sundhed er uendelig; det er pengene til gengæld ikke.\nLad os derfor tage ved lære af svenskerne. Her havde man tidligere gratis lægehjælp, men indførte i 1990erne brugerbetaling, og i dag koster et lægebesøg omkring 150 kroner. Også i Norge og Finland har man indført brugerbetaling.\nMen hver gang forslaget er oppe at vende her i Danmark, bliver det mødt af de samme automatreaktioner. Velfærdspartierne mener at kunne argumentere for, at brugerbetaling vil koste menneskeliv, eftersom sygdomme i værste fald vil blive opdaget for sent.\nMærkeligt nok lever de længere i både Sverige, Norge og Finland.\nMan mener også at vide, at brugerbetaling vil betyde større ulighed og ramme de fattige, ældre og børnefamilierne hårdt. Strikker man en løsning sammen med betalingsloft og gratis lægehjælp til eksempelvis kronikere, socialt udsatte og børn under 16 år, så går det nok alligevel. Ligesom i de andre nordiske lande.\nEndelig kan man argumentere for, at vi i forvejen plyndres i skat og ikke også skal betale for at gå til lægen. Det er til gengæld et godt argument, og provenuet fra brugerbetalingen skal da heller ikke gå til statskassen, men tilbage til borgerne i form af skattelettelser.\nDet er dog ikke kun for at få en skattelettelse, at brugerbetalingen skal indføres. Det er for at genopdrage danskerne til at tage et ansvar og holde op med at betragte landets velfærdsydelser som en fri bar.\nVi ved allesammen, hvordan det går med fri bar – den ender altid med, at man bestiller en masse drinks, der kun drikkes halvt. Der er jo mere, hvor det kommer fra og hvem gider søbe i en smålunken cocktail. Anderledes når der skal betales for sagerne – så er der lidt mere håndbremse på.\nVi betaler i forvejen for den medicin, som lægen giver os recept på, og hvis vi vælter på cyklen og slår tænderne ud, så betaler vi også selv regningen. Men brugerbetaling ved lægen – uha, nej.\nDet skyldes, at vi er så syltet ind i velfærd, at vi ikke kan forestille os en verden med mindre. Vi kan kun forestille os endnu mere, f.eks. morgenmad i skolerne, endnu højere SU, husstandsomdelte bind og tamponer og sikkert også skatteyderbetalte velfærdsbryster.\nTilsvarende bliver vi forundret, når vi selv skal hoste op. Eller når vi får at vide, hvad en operation koster, hvad prisen er på en videregående uddannelse, eller hvad det koster at tage forbi lægen og få vedkommende til at undersøge, om vi har en bums eller tumor på numsen.\nAllerede nu skulle vi indføre, at hver borger årligt modtager en opgørelse over, hvad de mange lægebesøg har kostet. Det kunne fremme ansvarsbevidstheden og nedbringe antallet af hyggehypokondere i venteværelset – før brugerbetalingen kommer.\n94 kommentarer RSS\nAf Bendt Storch\n- 16. april 2017 20:04\nKære Anne Sophia.\nVores læger er såvidt jeg ved aflønnet af antal patienter og deres besøg. Så dine tanker har nok ikke grobund. Men kan vi begrænse antal, så er der brug for færre i byområderne – og den her opståede arbejdsløshed blandt læger, ville kunne anvendes i områder med lægemangel\nDu hører hjemme på bagsiden, som afløser for Kastholm. Få det fikset.\n- 16. april 2017 20:13\nEr der nogen der spreder had er det dig!\nOg det værste med dig er , at du spreder had imod dem der fortæller sandheden.\nDu mener åbenbart , at vi skal leve med løgnen i vores samfund.Hellere det end den grimme sandhed?\nHvem skal betale for børnene spørger du polemisk.\nDet skal selvfølgelig forældrene , men indgå i et samlet max beløb.\nMen som ægte socialist , mener du måske , at børnene hører til samfundet , hvorfor staten skal betale for dem.\n- 16. april 2017 20:14\nSom 16 årig ambulance indlagt en aften med en testikel på størrelse som en fuldmoden Jaffa appelsin.\nNæste dag stiller overlæge diagnose fremskreden gonore, selv om patient påstår han er jomfru.\nKulprøve i urin rør negativ.\nBetyder intet, i journal skrives at patient lyver pga. homoseksualitet.\nHvilket var en grov løgn og stadig er,\nI de næste 2 år indlægges jeg 6 gange akut med ambulance, 2 gange direkte fra egen læges konsultation.\nAlle gange meget smertefulde urinrørs prøver som alle gange var negative.\nOg prøv så at tæl op hvor mange læger, jeg har måtte have kontakt med, overlægen der dømte mig som homoseksuel løgner, egen læge, reservelæger ved de 7 indlæggelser, og stuegange, osv.\nEfter de 7 gange troede mine forældre endelig på mig, og fik mig indlagt på et andet hospital der på mindre end 2 minutter stillede korrekt diagnose.\nMen jeg var blevet steril, beklager 17 år gammel.\nIkke en undskyldning ikke en femøre i erstatning, nej da.\nHvis jeg skal betale for læge besøg, vil jeg sgu have erstatning for deres makværk som ødelagde mit liv.\nFor det var ikke kun overlægen, det var et systematisk svigt over 7 akut indlæggelser med store smerter og tydelige symptomer i form af testikel på størrelse med en fuldmoden appelsin.\nOver 2 år.\nJeg vil sgu ikke betale for at besøge en læge.\n- 16. april 2017 20:24\nHenrik tak for din respons.\nJeg er ikke enig med dig i dag.\n“Du mener åbenbart , at vi skal leve med løgnen i vores samfund.Hellere det end den grimme sandhed?”\nOg jeg kunne fristes til at skrive Irak kommission. ?\nMen det er du nok ikke enig med mig i.\n- 16. april 2017 20:36\nBerlingske må være en “avis” med store økonomiske problemer.\nSiden kun de ringeste demagoger og populister som f.eks. ASH kan bruges som bloggere.\nPersoner som er i lommen på LA og Venstre.\n- 16. april 2017 20:47\nI øvrigt apropos fed plantet løgn og fake news. Seneste tal fra Finansministeriet over omkostninger for ikke-vestlige indvandrere – et minus på 33 mia kr pr år – baseret på 2014 date!\nKorrigeres disse gamle date for inflow af ubrugelig ikke-vestlig indvandring i 2015 – formentlig 12 mia kr – og regeringens egne 2016 forudsigelser i 2020 planen – 12 mia kr skæve pr år, ser tallene ud som følger:\n2014 – 33 mia kr\n2015 – 45 mia kr\n2016 – 57 mia kr\n2017 – 69 mia kr\n2018 – 81 mia kr\n2019 – 93 mia kr\nVed udgangen af 2020 vil tallet runde 100 mia kr pr år. Der skal unægtelig mange gange 150 kr betaling for lægebesøg, for at hamle op med de formidable tal!\n- 16. april 2017 21:07\nBrugerbetaling mod skattelettelser. ja på papiret ser det da fint ud, mere lapperi i skattelovgivningen som i forvejen er et bureaukratisk Kafkask helvede,- lur mig om ikke de penge bliver ædt op af bureaukrati…. Indtil da vil jeg ikke betale to gange for én ydelse, under nogen omstændigheder\nAf Hanne Nielsen\n- 16. april 2017 23:05\nDrop det ascociale pis. I danmark har vi en velfærds-stat. Vi er IKKE usa og vi er heller ikke Sverige. Vi er danskere og vi har en lang tradition for at passe på hinanden og ikke mindst også de svageste af os. Lægehjælp i Danmark er gratis, og det er kernen i vor samfund. Vi betaler høj skat, og vi får så noget håndfast for den skat, ikke mindst en medmenneskelig lighed, hvor rog og fattig behandlet ens og med respekt. Drop dit ulækre neo-liberalistiske propaganda Frk Hermansen. Det er udansk.\n- 17. april 2017 2:13\n“Lad os derfor tage ved lære af svenskerne. Her havde man tidligere gratis lægehjælp, men indførte i 1990erne brugerbetaling, og i dag koster et lægebesøg omkring 150 kroner. Også i Norge og Finland har man indført brugerbetaling.\nMærkeligt nok lever de længere i både Sverige, Norge og Finland.”\nVi skal bare indføre brugerbetaling – så lever vi alle længere.\n- 17. april 2017 6:55\nI guder, hvor du dog kedsommelig i al din forstadsliberalisme.\nAf D. K.\nEndnu et ligegyldigt debatindlæg fra Anne Sophia Hermansen. Jeg kan huske tiden før Berlingske brugte hende. Gid den tid kommer igen.\nAf Ole S\n- 17. april 2017 7:43\nEt rigtig fornuftigt indlæg. Det er fremtiden at vi tilpasser vores velfærdssamfund. Jeg er bosiddende i sverige, og jeg har det helt fint med, at betale format gå til lægen. Hvorfor?\nI modsætning til lægestaben i DK slipper lægen i Sverige dig ikke før du er “udredt” (diagnose stillet). Jeg bliver ikke kastet rundt i systemet ej heller en tilsidesættelse at mit problem.\nFaktisk er det sådan at man i første omgang bliver tilset af en sygeplejeske. (Derfor lægebesøg er stærkt reduceret i SE jævnført med DK). Og ja det er et genial system. Et system hvor jeg som bruger stiller krav kva en mindre egenbetaling.\nBørn går gratis til læge. Går man til læge mere end 10 gange på et år, vil man overgå til gratis konsultation her efter.\nDen svenske model i DK vil hjælpe os til et bedre og billigere sundhedsvæsen. Samt hjælpe os til, at værdsætte velfærdsstaten.\nDK har været ledende på mange områder da vi havde vores lille nationalstat. Nationalstaten har ikke ændret sig, men det har verdenen omkring os. Hvorfor vi bør fokusere på nationalstat version 2 med andre ord vi skal have gjort vores forældet nationalstat til en “global nationalstat”.\nBeskeden brugerbetaling er et af flere elementer til, at opnå verdens bedste velfærd og iføre os føretrøjen igen.\n- 17. april 2017 8:09\nAf Per Andesen\n- 17. april 2017 8:56\nJeg synes det er helt ok at beskatte curlingforældrene som i utide belaster systemerne og at vi derimod får mere opsøgende sundhedspleje med fokus på voksne og midaldrende mænd.\nAf Niels Kongshaug\n- 17. april 2017 9:05\nTil Helge Nørager.\nDet er dog en forfærdelig historie! Jeg føler virkelig med dig, at tænke sig, først at overlægen og så de 7 næste slet ikke lyttede til dig! Og at du ikke kan få erstatning, hvis du virkelig har prøvet alt, så tal med et/dit folketingsmedlem. Et dårligt råd, for jeg ved ikke hvordan man gør det! Men Staten har en tendens til at vide bedst.\nJeg er dog uenig med dig i din konklusion om at betale for for læge besøg, Men jeg synes dog, at 150 kr er for meget, heller 10-50 k,r og så ingen undtagelser for nogen. Alle betaler, for bare det at skulle have en ti-er op af lommen gør ondt.\n- 17. april 2017 9:06\nSygekassens Gruppe 2 medlemmer betaler i dag 200 kr. per lægebesøg, men kan til gengæld vælge læge frit. Alene af den grund skifte nogle fra gruppe 1 til gruppe 2.\n- 17. april 2017 9:11\nKomplet ligegyldigt indlæg af ASH.\nEn eksakt kopi af 1700 andre indlæg om dette emne.\nLad dog være med at stemple ind på jobbet, hvis du alligevel holder påske ferie. Igen et glimrende eksempel på hvor ligegyldig jobbet som debatredaktør egentlig er. Hverken kvalitet eller underholdningsværdi tæller.\nTænk hvis alle kunne få penge for at levere ligegyldigheder i meter mål, I så fald ville der være fint råd til lægehjælp.\n- 17. april 2017 9:23\nBåde Norge og Sverige opkræver et beløb for at gå til lægen –\nDet medfører at lægen har lidt mere tid til hver enkelt patient og kan komme lidt mere i dybden med de problemer patienten kommer med.\nMin lægeven var i Norge hvor han havde en patient der kom meget ofte . Han aftalte at patienten skulle komme om onsdagen. Men så en dag ringede denne patient.\nÅh doktor , jeg kan desværre ikke komme i dag. For jeg er desværre blevet syg\njo jo det er bedsst at være rask når man skal til lægen\nAf jesper riisbro\n- 17. april 2017 9:24\nEn rigtig god idé,\nVi opnår at vi samler vore “skavanker” sammen til besøget og på den måde tjener samfundet “vi alle” på den løsning!\n- 17. april 2017 9:58\nIstedet for at kræve betaling for lægebesøg, så skulle man opkræve en millionærskat.\nDet skal nok lukke munden på de liberale\n- 17. april 2017 10:06\nHvis du var opmærksom, opdagede du at min sande oplevelse, var et eksempel på hvor galt det kan gå når samfundet vælger løgnen, frem for sandheden.\nI mit tilfælde at tro patient var løgner.\nMen samfundet og mine forældre valgte at løgnen var mere bedre og mere sand, end hvad deres søn / patienten stædigt påstod i gennem mange mdr.\nJeg har betalt en meget høj pris for at samfundet vælger den nemme ”sandhed” frem for den ægte.\nSå kom ikke med dine meget trælse beskyldninger om at jeg ikke vil erkende problemer i sundheds sektor.\nOg det var ikke i nogen af de bragte indlæg som omtalte at børn, skulle indregnes i forældres eventuelle maksimum.\nSå hvis et skilsmisse barn, under ophold ved den af forældre som ikke fik forsørgerpligt bliver sygt og det er nødvendigt med læge besøg, hvad så. ?\nSikken en gang kontor nusseri det kan blive til.\nOg jeg synes det er meget betænkeligt at du har en holdning om at patienter måske misbruger system, og at du tillader dig at beskrive at andre læger har samme holdning.\nFor en dag overser du en der er rigtigt syg.\nDet gjorde lægevagt med mig for 4 ½ år siden, de omtalte mig som idiot og hypokonder, efter at en vagtlæge havde tilset mig på bopæl og afgjort jeg var simulant og spildte deres tid.\nMin manglende feber bevidste at patienten var idiot, og en samfundnasser.\nDette fik jeg oplyst da jeg henvendte mig 1 time efter vagtlæge havde forladt min bopæl.\nOg forsøgte at forklare jeg lå i flere liter fæces og blod.\nEn byld var bristet og havde dannet en åben fistel til endetarm over indre lukkemuskel.\nMen vagt lægt pissede mig grundigt til og smed røret på med besked om at så gjorde det jo ikke ondt mere.\nNæste nat jeg akut indlagt og operation, jeg opsøgte selv lægevagt med offentlig transport søndag eftermiddag, ganske ulækkert.\nOg blev ved modtagelsen igen kaldt en løgner for sådan en tilstand havde jeg ikke kunnet udholde, jeg advarede dem, men i et lokale uden håndvask måtte jeg trække bukser ned, så skiftede attitude.\nSå pas på med at kalde nogen simulanter, du kan tage grueligt fejl.\nJeg har aldrig klaget hvad skulle det dog nytte, det er ikke min stil, jeg håber blot ikke at opleve noget tilsvarende igen, og at det var held i uheld er måske tilfælde.\nFor de opdagede at jeg havde gået med et tarmcancer i nogle år jeg gik aldrig til læge dengang.\nStoler ikke meget på dem.\nDet var lægevagt de få gange over mange år tidligere\nAt jeg har overlevet cancer skyldes nemlig de meget dygtige mennesker som har danset i takt og forsøgt at hjælpe mig igennem, og indtil videre med godt resultat.\nDet er ikke let at være patient når fejl opleves, men jeg har aldrig klaget for det ville ikke ændre på mit helbred eller hvad som var sket.\nMen jeg har et inderligt håb om at læge som udgangs punkt stoler på patient.\nHvis en læge ikke kan stole på hvad en patient oplyser og anser patient som en løgner eller en der vil misbruge systemet sker fejl.\nOg jeg har betalt en høj pris for disse fejl og trangen til at leve på den lette løgn.\nSå din beskyldning rammer hårdt, og er fejlagtig.\nDen bedste måde at holde lægen væk, er et æble om dagen hvis du kan ramme ham.\nGod påske Henrik og håber du stoler og tror på dem du undersøger, for ellers er der stor chance for at du begår fejl uden at ville det.\nOg at åbne for brugerbetaling er vel også at åbne for salg af flere forsikringer mod fejlbehandling.\nFor med betaling vil helt sikkert flere klagelystne gå til makronerne.\nSe udvikling i USA.\n- 17. april 2017 10:09\nIndtil for ca. tre år siden var ASH en farlig radical.\nSom ville omstyrte kongehuset.\nHun skrev næsten landsskadelige indlæg om det overflødige kongehus.\nOg korruptionen involverende kongehuset og erhvervslivet.\nMen vi bliver alle klogere med alderen.\nEn ansættelse hos TV2 bragte ASH til fornuft.\nOg hun skiftede holdninger overnight.\nHendes holdninger blev til fordomme.\nNu ved LA og Venstre, hvor de har hende.\nI lommen. Den højre.\n- 17. april 2017 10:35\nHold dog op med dine personangreb og forhold dig til emnet for bloggen.\n- 17. april 2017 11:00\nDer er sket en centralisering og specialisering af sundheds systemet de sidste år.\nHvilket har medført en stigning i antal af patienter med en ”funktionslidelse”.\nDe er havnet mellem 2 stole og sendes lidt rundt i system fra ekspert til ekspert.\nAlle har et ønske om at hjælpe patient, men efterhånden som diagnoser og symptomer ikke helt passer med diverse prøver og ultralyd.\nJeg er stolt af min beslutning om at deltage i Short Course Oncology Therapy, SCOT, hvis formål netop er at undersøge om man kan spare på den dyre kemo.\nJeg deltager i alle de vævs prøve eksperimenter som de har ønsket.\nMen deres forsøgskanin er besværlig, uforklarlige lyskesmerter, hvilket har givet en diagnose for lyskebrok, i sidste sekund operation udgået da de besindede sig pga mine protester, CT scan ingen lyske brok, og overlæge med ultralyd som gav brok diagnose må jo have taget fejl ?.\nI Jan. i år, ville en overlæge på Hamlet efter nye ultralyds scanninger så snitte lidt i mig, da det så måtte være senskader efter de omtalte koldbrands tilstande i testikler for 37 år siden.\nHvilket jeg høfligt afslog,\nSvaret er fundet efter 16 mdr fra Herodes til Pilatus og igen lidt undren ved de mennesker som så gerne vil hjælpe og snitte løs, over at det ikke lige er til at finde defekt.\nFor alle er meget fokuserede på deres eget lille fagområde.\nDe er alle åhhh, så dygtige og en diagnose sendes med rundt i system som var det guds ord.\nF.eks den forkerte diagnose på lyske brok stillet af et privat hospital, efter en ultralyds scanning.\nFor så skal der jo snittes,\nIngen brok med dig så snitter vi for gammel læge fejl.\nNej tak og tak for kaffe,\nEr der nogen som forventer jeg skulle betale for dette ?\nNå men fejl i system er fundet, indvoldsorm, jeg tror det er mine katte, men skejby og andre eksperter siger nej, inklusiv min i Norge bosatte lægebror og katteejer.\nMen de er enige med mig i orm er det af en art,\nMen jeg var blevet ruineret, hvis jeg skulle have betalt selv for alle de flinke forsøg på at komme til at skære i mig.\nDet som kan læres af historien, er at der er sket en for stor specialisering af symptomer, overblikket mistes og der opstår det med at patient sidder mellem 2 stole.\nAlt skal passes ind i en kasse med en let forståelig etiket.\nSå kan det beregnes hvad det nu koster.\nAlt skal være så målbart og så økonomisk at det går galt.\nOg jeg synes helt ærligt at skulle jeg f.eks have betalt for fejl diagnoser af lyskebrok og senskader af lægefejl ville det være lige groft nok.\nMen der rige muligheder for besparelse i sundheds systemet, det skal jeg være den første til at erkende.\nJeg vil foreslå lidt mindre kassetænkning og kasse indpakning af patienter.\nOg lidt bedre uddannede læger på privat hospitaler som ikke har helvedes travlt med kniven.\nDe kan sgu hurtigt koste kassen.\nEt held jeg ikke lige ville snittes i, og bad dem om at tænke 2 gange, og nægtede at blive snittet i for gamle læge fejl.\nMen at betale for at gå til lægen, er det en vittighed ?.\nAf Jørgen Ketelsen\n- 17. april 2017 11:16\nPensionister er ikke alle velbjærgede så det er nemt at foreslå brugerbetaling når jeres indkomst dækker daglige besøg på caféer af samme som den forslåede brugerbetaling.. Folkepensionen rækker ikke langt for besøg hos lægen hvis dette tåbelige forslag gennemføres.\n- 17. april 2017 11:37\nGodt gået! det bør også koste at udeblive for en tid til behandling. Pengene bør gå til at forbedre sygevæsenet.\n- 17. april 2017 11:40\nEt konkret eksempel på udgifts eksplosion i sundheds system pga. Privat hospitaler uden ansvar for arbejde eller diagnoser.\nPatient henvises til undersøgelse for lyske brok.\nBrev afsendes om at pga behandlingsgaranti og travlhed udføres arbejde på privat hospital.\nEfter en kort undersøgelse uden indledende samtale, hvor patient klager over mange smerter ved undersøgelsen som gør arbejde surt for overlæge.\nStilles fejldiagnose på lyskebrok.\nSå begynder udgifter for samfund for alvor.\nPre operativ undersøgelse i Horsens,\nCT scanning pga patient indsigelser mod diagnose.\nAflysnings samtale og henvisning til Urologisk Skejby.\nMen prøv og stop og regn.\nDet var en dyr læge fejl ups.\nMen privat hospital fik da betaling for deres fejl diagnose.\nSå pga travlhed, henvisning fra urologisk skejby til hamlet.\nNy ultralyd og ny diagnose, og igen vi vil snitte for gamle lægefejl. ?\nStop lige op engang, hvad sker her ?.\nEr det privat hospitaler som ikke kan deres arbejde ?\nEr alle ansatte overlæger på et privathospital inkompetente ?.\nEr det nu så klogt at fejl lavet af privat hospitaler udbedres gratis af de dygtige i det offentlige. ?\nVar det egenligt ikke dumt med de privat hospitaler ?.\nOg er en overlæges diagnose uden ansvar. ?\nOg kunne en del penge ikke være sparet, hvis ikke det fjols som sagde lyskebrok havde kunnet sit arbejde ?.\n- 17. april 2017 12:19\nDette forslag fra ASH er hvis det realiseres starten på at alle skal have en privat sundhedsforsikring.\nSå intet nyt fra den front- et ønske scenarie for en jubel liberalist.\n- 17. april 2017 12:43\nMan kunne også lave brugerbetaling på (negativ) indvandring.\nSå kunne alle Radikale med dets derivater (LA og Alternativet)\nselv komme til lommerne, og betale alle omkostninger (økonomiske, boligmæssige og sociale) hvis de ønskede negativt bidragende indvandrere til landet.\nI forvejen samler radikale sig jo i “gated communites”. Der er rigeligt med plads til\nderes favoritter også. Så skal andre ikke betale prisen for deres selvfedme.\nAf Torben Ris\n- 17. april 2017 12:49\nIntet nyt under solen. Vore politikere er berøringsangste lige netop på dette område. Måske kunne vi starte med at lade alle betale selv for de første x antal lægebesøg. Når denne grænse er nået betaler de offentlige kasser resten af året.\n- 17. april 2017 13:57\nHvad ved du om det ASH?\nVi er nemlig en masse, som går til lægen midt i arbejdstiden og sidder der og venter for sjov…\nAt omlægge generel skat til en ‘afgift’ på 150 kr. for et lægebesøg koster en masse i administration og er lige så tåbeligt som medielicensen og alle mulige andre afgifter. Og når så antallet af besøg så åbenbart falder , så mangler der jo indtægt osv. Og hvordan vil du skrabe pengene ind fra de borgere, der ikke har nogen? Og hvordan skal vi sortere i, hvem der skal fritstilles osv? Hvor mange offentligt betalte stillinger vil du oprette for at løse de opgaver?\nDebatten kunne være spændende, hvis den blev præsenteret af en, som vidste noget om området, og som havde indblik i problematikkerne…\n- 17. april 2017 15:34\nHold nu op fordi Sverige og Norge har betaling er da et dårligt argument (altid det samme som Sverige og Norge snak vrøvl og vås vi må da godt gøre det bedre) og så igen en gang for altid gratis lægebesøg og lægehjælp er grundstammen i vort velfærdssamfund med god rette, gud forbyde det nogensinde ændres, alle de velbjergede forstadsliberalister vil ikke vores velfærd tros alle lande misunder os dette velfærdssamfund vi så fantastisk har skabt, I øvrigt har et stort flertal ytret sig tilfreds med at yde fælles til det basta.\n- 17. april 2017 18:42\nAlle tiders gode forslag fra Anne Sophia Hermansen\nEn bruger betaling på omkring 150 kr pr. konsultation ved de første 10 lægebesøg kunne være passende og bør suppleres med at brugeren skal skrive under på en faktura efter konsultationen, hvoraf den samlede lægeregning fremgår og hvor patientens andel og det offentliges andel af regningen er specificeret – ligesom hos tandlægen.\nDette vil åbenbare de virkelige udgifter for brugeren og lægen kan kun få betaling hos det offentlige for konsultationer, hvor der er underskrevet en faktura fra en bruger.\nDette vil helt sikkert også afhjælpe den påståede lægemangel. Det er påfaldende at lande som Tyskland med tilsvarende antal læger pr 1000 indbyggere har lægearbejdsløshed, mens vi i Danmark har mangel på læger.\nDet er også påfaldende at lægernes indtægt ligger i den absolutte top i sammenligning med tilsvarende akademiker uddannelser.\nEr det fordi at lægernes stærke kollegiane organer har været dygtige til at forhandle sig til nogle yderst lukrative forhold til lægerne overfor en svag offentlig modpart – og at forhandlings positionen for lægerne yderligere gennem årene har forstærket sig selv som følge af “lægemanglen” ?\nBesparelserne, der kan opnås fra lægerne kunne eventuel benyttes til at udbygge tandlægeplejen.\nMan burde også ser på apotekerne. De har fået tildelt et geografisk område af myndighederne hvor de har eneret til at sælge medicin generation efter generation og som ikke kommer i åben licitation. Det gør at medicinpriserne er skyhøje før statsstøtten og profitten er enorm. Apotekere hører til blandt de allerhøjeste indtægtsgrupper i Danmark og de er ikke udsat for konkurrence. Prøv at se i f.eks Polen hvor der er mange flere apotekere pr. indbygger, og som holder længe åben og giver glimrende rådgivning om medicinen de sælger og til meget lavere priser end i Danmark.\nHele sundhedssektoren i Danmark kunne trænge til en kraftig revision. Dette ville give lavere priser og styrke Danmarks konkurrenceevne.\nAf Preben Mikjær\n- 17. april 2017 19:02\nPenge for at gå til lægen? – – – Aldrig i livet!\nVi har betalt – noget der ligner 4%. Hvis ikke det er nok, kunne man tage de %-er af bruttolønnen og før nogen som helst fradrag, så kom nok nogen flere til at betale for sig selv. Skal man bruge noget derudover, skulle man måske g til arbejdsgiverne, tobaksindustrien og alle de andre der lever af at gøre os syge. – Arbejdsgiverne ikke direkte, men et stort antal mennesker bliver jo syge af at passe deres arbejde.\nPs. Der var en ovenover der var inde på noget med at betale for børnene. – Det gør de jo i bund og grund selv. I den periode der er mellem de er færdiguddannet og til de bliver pensioneret, skal de jo helst indbetale både til deres liv før og efter arbejdsmarkedet, – jeg ved meget godt, at der er en farlig masse der er allergiske ( L.A.) overfor det med at betale skat, men det er nu engang sådan det er\nAf M Pedersen\n- 17. april 2017 19:59\n“Mærkeligt nok lever de længere i både Sverige, Norge og Finland.”\nOvenstående forsøg på et argument er en fejlslutning. Hvor er forskningen, der viser at de i de øvrige nordiske lande ikke ville have bedre af at gå oftere til læge? Intet sted. Hvor er analysen, der viser at det ikke vil have nogen konsekvens hvis danskerne gik mindre til læge? Intet sted. Vi gør alt muligt i Danmark for at leve usundt. Starter på rygning og druk i en tidlig alder. Har et overvejende had til vores miljø. Spiser kød, der er pumpet med antibiotika fordi det er fyldt med bakterier vi ikke kan slå ned. Dette tager ASH ikke stilling til, hvorfor hendes indslag er et overgreb på debatten.\nASH har ikke andre argumenter for sit standpunkt end det hun lige kunne hive ud af røven i løbet af de 10 minutter det må have taget at skrive sit indslag. Det er et partsindlæg, der ikke har noget som helst sagligt grundlag. Hvis ASH havde fremvist noget reel dokumentation for at det er en god ide for samfundet at vi gik mindre til læge, så er jeg klart tilhænger. Men diverse varianter af “jeg bliver plyndret i skat” krydret med retoriske finter, er bare for svagt. Og egentlig et pinligt niveau af et individ, der gerne vil lede vores land.\n- 17. april 2017 22:25\nHvor naivt. Nu har jeg været læge i 15 år og aldrig mødt en patient der er kommet for sin fornøjelses skyld. Hyggehypokonder?!?\n- 18. april 2017 0:24\nMin gamle farmor, der var enke, gik til lægen hver eller hveranden uge.\nLægen skrev en recept, som hun gratis indløste på apoteket, fordi hun som mindre-bemidlet havde fået medicin-kort.\nNår hun kom hjem i sin lille lejlighed hældte hun med det samme tabletterne i toilettet.\nFor som hun forklarede “Det skidt ville hun ikke spise.”\nEnlige ældre damer kan få gratis opmærksomhed fra en læge.\nFra mit mange-årige arbejde som farmaceut på forskellige apoteker har jeg hyppigt bemærket, at kroniske patienter i fast behandling med medicin ofte kun rekvirerede en pakning med 100 tabletter, selv om det var væsentligt billigere pr. tablet at få en pakning med 250.\nEn ordning som i høj grad også var til lægens økonomiske fordel, når disse patienter jævnligt ringede efter en recept med mere medicin.\n- 18. april 2017 0:48\nMin gamle farmor, som var enke, gik til læge hver eller hveranden uge.\nRecepten indløste hun gratis på apoteket, fordi hun som mindre-bemidlet havde medicinkort.\nNår hun kom hjem i sin lille lejlighed, hældte hun tabletterne i toilettet, for som hun forklarede “Det skidt ville hun ikke spise.”\nEnlige ældre damer kan gratis få en læges opmærksomhed.\nFra mit mangeårige arbejde som farmaceut på forskellige apoteker har jeg ofte bemærket, at kroniske patienter i fast medicin-behandling kun fik ordineret mindste medicinpakning, selv om en større pakning var mærkbart billigere pr. tablet.\nEn økonomisk fordelagtig ordning for lægen, når den slags patienter hyppigt udbeder sig en ny recept.\n- 18. april 2017 0:57\nSkulle den slags patienter betale for læge-kontakt, ville de reducere antallet af kontakter ved at bede om økonomiske paknings-størrelser.\n- 18. april 2017 4:36\nDet er ok at tage 150 kr. for et lægebesøg. Der skal være et årligt loft over beløbet, så f.eks. kronisk syge og gravide ikke rammes ekstra hårdt. Da kvinder gæster lægen oftere end mænd, må de så bøde lidt mere.\nDer er årligt 20 millioner besøg hos lægen. Så hvis det fortsætter, er provenuet 3 mia. kr.\nDet åbne spørgsmål er, hvad man gør med de hærskarer af healere, naturhelbredere, pendulsvingere, tarotkorlæsere, homeopater og lignende svindlere og fupmagere, som lukrerer på vores angst for sygdomme?\nDe bør brandbeskattes, så samfundet kommer dette uvæsen til livs.\nPS. Dagbladet Information havde i 2011 en rigtig morsom serie med titlen: ”En hypokonder kan godt blive syg”. Herlig læsning. Søg den på nettet.\nAf A Bekat\n- 18. april 2017 6:14\nFørst skal vi i dk betale verdenens højeste skatter og afgifter, og dernæst skal vi betale for de samme ting igen igennem brugerbetaling?\nDer er altså kun 20% tilbage af de 100 kr vi har tjent når vi har betalt indkomstskatter, diverse afgifter på registrering af biler, på kaffe, på sukkervarer, på nødder, på batterier, på elektriske pærer, på forsikringer, på benzin og diesel, på elektricitet, på tobak og spiritus, boligskatter, grønne afgifter, told, og ikke mindst moms af både afgifter og varer vi køber. Nu skal vi så til at aflevere de allersidste af de lommepenge der er tilovers efter at vi har fodret det danske velfærdsmonster.\n- 18. april 2017 15:29\nA Bekat 18.april:\nMen husk nu at negativ indvandring koster DK minmum 33 mia om året.\nDet er lige knap en Storebæltsbro om året (1988 priser 21 mia).\nTænk hvis medlemmerne af Folketinget de seneste årtier\nhavde brugt pengene på danskerne og ikke på at forsørge udefrakommende folk,\nder grundet egen tåbelige adfærd (overbefolkning og religiøs fanatisme)\nhavde kørt deres egne samfund i sænk.\n- 18. april 2017 21:54\nEt forslag til fedme patienter som ikke vejer nok, eller til sundhedsvæsen.\nFrem for en ballon operation eller mavesæks størrelse reducerede indgreb,\nPåfør dem en bendelorm eller anden spændende parasit, som æder føden.\nNår vægten er ok, så gives medicin til at aflive orm / parasitter.\nOg til alle dem med vægt problemer, tag jer dog sammen og få som mig bændelorm eller nogle hundrede andre spændende parasitter, så er i aldrig alene, og der er mange som ønsker i er i live.\nMen seriøst måske parasitter og orm under kontrol, er bedre de operationer end nuværende som tilbydes overvægtige.\nJeg kan bevise det giver et konstant og vedvarende vægttab mdr. efter mdr.\nFormoder det ophører, når de begynder behandlinger efter artsbestemmelse.\nMen prøv selv at gå rundt med en ormegård i maven det slider lidt på selvværd, samt giver sjove bivirkninger.\nMen som middel mod fedme eller for dem som ønsker at tabe sig.\nEt genialt middel.\nAf Sanne Trebbien\n- 27. april 2017 17:28\nDu har vist ikke været kronisk syg og på førtidspension..\nFor så ville du vide at brugerbetaling ikke kan lade sig gøre ..\nJeg lider at mange sygdomme som dårligt hjerte og lungesygdom plus lidt flere ..\nØkonomisk vil jeg aldrig kunne betale for læge besøg..\nDet ville ende med at jeg dør før tid ..\nMen det er du med dit indlæg ligeglad med at folk som er meget syge ikke ville kunne komme til lægen ..\nSæt dig ind i sagen inden du kommer med så latterligt indlæg ..\nVi betaler det over skatten ..\nHåber du aldrig bliver syg og fattig ..eller jo\nFor det er vist den eneste måde du kan forstå det ..


PixALS - Natur og landskabsfotografering\nI min portfolio finder du smukke landskaber, naturlige detaljer og bløde langeksponeringer. Der gøres ekstra ud af, at billederne virker så naturtro som muligt, men stadig med et kunstnerisk flair og med min egen stil påført. Efterbehandlingen af billederne er derfor på et minimum, så effekter og detaljer fanges i kameraet, ved brug af det naturlige lys og fysiske filtre. For at opleve min billeder kan du finde min portfolio ved at klikke på billedet.\nI forbindelse med min fotografering, ynder jeg at tage på længere vandreture med mit kamera. Dette, samt meget andet, skriver jeg om i min blog. Er det længere ture der varer flere dage, som da jeg var i Norge, så bliver hver dag delt op i hvert sit kapitel. Engang i mellem, deler jeg også tips & tricks med jer omkring fotografering. Det kan både være hvordan man bruger de mest basale funktioner i kameraet, en længere forklaring om hvordan blænde, iso og lukkehastighed påvirker hinanden, eller bare hvordan man kan blive bedre til at komponere et billede.\nJeg hedder Thomas og bor i Sønderborg. Fotografering har været en stor lidenskab for mig i mange år, men professionel er jeg ikke. For mig er det en hobby, der gør mig i stand til at flygte fra den travle hverdag og bruge naturen som et åndehul. Et åndehul jeg nyder fuldt ud. Mit hoved er mest roligt, klokken 6 om morgenen med kaffen i hånden og ser solen der stille og roligt rejser sig, over horisonten. Faktisk behøver kameraet ikke engang være med for det.


Jørgens sidste fest | Svendborg | fyens.dk\nPubliceret 20. juli 2018 kl. 18:00 | Opdateret kl. 18:14\nMekaniker Jørgen Duelunds sidste tur gennem Tved. Med kisten på sin egen trailer og med alle sine mennesker i sit følge. Foto: Michael Nørgaard\nFredag eftermiddag tog flere hundrede mennesker afsked med Jørgen Duelund, mekanikeren fra Damgården i Tved. En bestemt mand, der trivedes bedst med selv at bestemme. Så sin afsked med livet og de mennesker, han forlader, bestemte han også. Den skulle foregå med kisten på hans egen trailer og med en fest af den slags, han selv elskede, bagefter. Så sådan blev det.\nTved: Den lille knasende lyd af dåser, der bliver knækket åbne, lyder igen og igen. Rundt i rummet mellem hænderne på vrimlen af mennesker. Nogle hundrede er de. Og de er alle Jørgen Duelunds mennesker. Dem, han har kendt og elsket. Dem, der kendte og elskede ham.\nEn duft af popcorn rejser sig fra et dertil indrettet apparet med lys i, og midt mellem gamle maskiner, fyldte flyttekasser og resterne fra det årlige fyrværkerisalg løfter stemningen sig ved langbordene. Fra andægtig småsnak og lavmælte grin til munterhed med stigende lydstyrke.\nDet er en god fest. Der er kolde dåseøl, pølser, slush-ice i både børne- og voksenversion, lune popcorn og masser af mennesker. Der mangler ikke noget. Kun Jørgen Duelund selv. Manden, det hele handler om den her fredag eftermiddag i maskinhallens skygge fra den historisk lyse og varme sommer, hvor han, mekanikeren på Damgården i Tved, i en alder af bare 55 år har måttet tage sin afsked med livet efter lang tids kræftsygdom. Klar var han ikke til ikke at skulle være med længere. Men afklaret med, hvordan han ville hilse af med sine mennesker og sin verden, blev han, når han ikke kunne få det anderledes.\nDer skal være fest, sagde han i sidste uge til sin datter Karina Brandt Jørgensen. Ikke at han ville have, at hans venner og familie skulle fejre, at han var død, fik han også understreget. De skulle fejre hans liv.\nReportagen fra Jørgen Duelunds begravelse er blevet til på baggrund af oplysninger fra Jørgen Duelunds familie og venner forud for begravelsen.Fyns Amts Avis' deltagelse i begravelsen er sket med samtykke fra familien.\nVed søen bagest på Jørgen Duelunds egen mark blev der gjort holdt. Her blev nogle af blomsterne lagt på det sted, hvor Jørgen Duelunds urne skal nedsættes. Foto: Michael Nørgaard\nSom Jørgen Duelund ønsker\nOg det er, hvad de gør. For alle her i forsamlingen ved, at Jørgen Duelund var fan af fester - og gerne de spontane af slagsen. De ved også, at manden, de siger farvel til, altid har trivedes bedst med at få det, som han vil have det. Det er derfor, de alle sammen lige har fulgt hans hvide kiste fra kirken og ned til Damgården spændt fast med remme på en Brenderup-trailer bag en firhjulstrækker. Både trailer og bilen var Jørgen Duelunds. Og lige der har man hele mekanikerens passion indrammet. Sådan ville han have det, så sådan blev det.\nGennem det lokalsamfund, han, siden han som ganske ung købte Damgården på Trappehavevej, har levet sit liv i og aktivt engageret sig i, er traileren blevet kørt med gode kammerater på forsæderne og den yngste søn på bagsædet. Og fra gårdspladsen på Damgården fortsatte turen videre ud på hans mark, hvor traileren med kisten omgivet af buketterne fra kirken trak spor i græsset, som følgets ansigter fortalte, hvordan Jørgen Duelunds væsen har sat sit aftryk på de mennesker, han omgav sig med. Og mens gæsterne ventede i gårdspladsen, blev traileren kørt ned til et stop ved søen i bunden af marken. Det er her, Jørgen Duelunds hunde ligger begravet, det er her, hans højt skattede jagtture altid har sluttet, så det er her, hans urne skal sættes ned.\nMange kender Jørgen Duelund som mekanikeren på Damgården i Tved. Hans nærmeste kender ham som altmuligmanden, der med gedigen stædighed, Georg Gearløs-løsninger og et vist temperament kunne og ville hjælpe med alt, hvad andre havde brug for hans hjælp til. Og hans hustru Charlotte Raaby Duelund og hans børn kendte ham som en far og mand, der ikke tog store ord i sin mund, men alligevel har fået efterladt dem alle med minderne om, hvordan han altid elskede dem og ville gøre alt for dem.\nSådan et liv er værd at fejre. Sådan en mand skal fejres med de manér, der var hans. Det emmer Jørgen Duelunds maskinhal af den her fredag eftermiddag, som øllene knappes op, og anekdoterne og grinene flokkes på folks læber.\nDer mangler ikke noget til Jørgen Duelunds sidste fest. Kun Jørgen Duelund. Og alligevel er han med i det hele. Når der skåles, når der grines, når der krammes, når der mindes. Alt er nøjagtig, som han har bestemt, det skal være.\nDen sidste tur over marken ved Damgården. Foto: Michael Nørgaard\nAdskillige biler og motorcykler har mekaniker Jørgen Duelund transporteret på sin trailer. Sin egen sidste rejse ville han også have skulle foregå på traileren. Foto: Michael Nørgaard\nBegravelsen foregik i Tved Kirke, hvor Jørgen Duelund har siddet i menighedsrådet og for knap et år siden også blev gift med sin hustru Charlotte Raaby Duelund. Fredag eftermiddag var det også i Tved Kirke, hans datter Karina Brandt Jørgensen (til højre), hendes mand Niklas Hammer Jørgensen og deres datter Emma Brandt Jørgensen afsked med ham. Foto: Michael Nørgaard\nEfter gudstjenesten blev Jørgen Duelunds kiste hentet og kørt fra kirken til hans hjem, Damgården, med følget gående bagefter. Foto: Michael Nørgaard\nEfter begravelsen var der fest i maskinhallen på Damgården. Nøjagtig som Jørgen Duelund havde ønsket sig det. Foto: Michael Nørgaard\nDe nærmeste venner tager afsked. Foto: Michael Nørgaard\nGravøl med to slags slush-ice. Foto: Michael Nørgaard\nHustru Charlotte Raaby Duelund og barnebarn Emma Brandt Jørgensen bærer urnen ud til rustvognen, der kørte Jørgen Duelund fra Damgården til kapellet. Foto: Michael Nørgaard\nEn planche, hvor gæsterne kunne skrive nogle af Jørgen Duelunds guldkorn ned på. Foto: Michael Nørgaard


DHB-Teknik ApS De hvide Busser A/S Att.: Tim Valbøll - PDF\nDownload "DHB-Teknik ApS De hvide Busser A/S Att.: Tim Valbøll"\n1 DHB-Teknik ApS De hvide Busser A/S Att.: Tim Valbøll Center for Teknik Miljø og Klima Natur og Miljø Mørdrupvej Espergærde Tlf Dato Sagsnr. 16/2462 Malene Kamstrup Referat fra miljøtilsyn til offentliggørelse Virksomhedens navn DHB-Teknik ApS, De hvide Busser A/S Virksomhedens adresse Porthusvej 6c, 3490 Kvistgård CVR og Listepunkt - Virksomhedstype Autoværksted Baggrund for tilsynet Prioriteret Dato for tilsynet 12. februar 2016 Der er ført tilsyn med: Hele virksomheden Ny jordforurening? Nej Nye påbud, forbud eller Nej indskærpelser? Konklusion på Ingen indberetninger virksomhedens seneste indberetninger om egenkontrol Gav seneste Ingen indberetninger indberetninger om egenkontrol anledning til nye påbud, forbud eller indskærpelser? Helsingør Kommune tilså din virksomhed den 12. februar Dette brev er et referat. Formålet med tilsynet var at tjekke, at virksomheden er indrettet og drevet efter bekendtgørelsen om autoværksteder og miljøbeskyttelsesloven generelt. Bagerst i referatet har jeg samlet de opgaver, du skal løse. Nyt siden sidst Du fortalte, at I siden sidst har besluttet at lave om på strukturen af virksomhederne: Du vil derfor lukke De hvide Busser A/S. Driften af busserne vil Umove Øst A/S fremover stå for. Vedligehold af de nyeste busser er udliciteret til en fremmed virksomhed, (VDL, der også leverer busserne), dog vil DHB-Teknik ApS vedligeholde de ældste busser, så længe de er i drift. Du fortalte, at det dog fortsat er DHB Teknik ApS eller Umove Øst A/S, der står for håndtering af affald, spildevand, mm. fra værkstedet. Du fortalte i øvrigt, at I har fået flere busruter i forhold til sidste tilsyn.\n2 Støj Jeg mindede om at jeres beregning af støj har følgende kørsel: Morgen før klokken 7: 10 busser og 5 personbiler på den mest travle halve time. Aften efter klokke 22: 5 busser, heraf vaskes 3. Du fortalte, at I stadig overholder dette. Hvis I skulle få brug for at køre med flere busser end forudsætningen, kan I få beregningen revideret. Hvis jeres nye busser støjer mindre end de gamle, kan I bede målefirmaet lave en ny måling og så kan I måske køre med flere busser. Spildevand Vaskemidler Vi tjekkede de vaskemidler, der var i vaskehallen og i lokalet ved siden af vaskehallen. Der var Car-Wash, Aqua petrosol, Plejesæbe, Vinduespudsersæbe og Ergo inventar-rens Som kommunen accepterede i oktober Desuden var der T-36 og Comet fra FR kemi. I fortalte, at I ikke bruger disse produkter, og derfor vil skaffe dem bort. Desuden var der en dunk med Hydrosol grundrengøring fra Knud E. Dan. Sikkerhedsdatabladet på nettet oplyser, at produktet indeholder op til 5% benzisothiazolione (CAS ). Dette er et konserveringsmiddel, der er giftigt for organismer, der lever i vand. Kommunen kan derfor ikke acceptere, at I bruger dette produkt, men anbefaler, at I holder jer til de produkter, som I søgte om sidste år. Olieudskillere I viste mig fakturaen fra Spul og Rens ApS, der havde tømt olieudskiller og sandfang fra vaskehallen i januar Husk, at I skal have tilset de tre øvrige olieudskillere senest til september Affald Bortskaffelse Affaldsdatasystemet oplyser, at I har fået hentet følgende i 2015:\n3 I fortalte, at I ikke har nogen bremseklodser med asbest, og at oplysningen er en fejl. Det skyldes, at Stena A/S har en tromle til Bremseklodser og koblingsplader med asbest Men det er tyve år siden der var asbest på bremseklodserne, og I har ikke længere koblingsplader, da alle busser har automatgear. Vi aftalte derfor, at I ikke bruger denne tromle længere, og i stedet skaffer bremseklodser bort som jernskrot. I har ikke noget bremsevæske, da busserne bruger trykluft. Kølervæske genbruger I alt sammen. Udendørs havde I en stor lukket container med et symbol for blandet brændbart affald. I containeren var foruden blandet brændbart affald en tom plastdunk, som I kunne have skaffet bort til genanvendelse. I havde også en mindre container (600 l), som I fortalte var beregnet til pap og papir. I containeren var pap, plast, en taske, æbler, mm.\n4 Kommunen mindede igen om, at når I har affald, der kan genanvendes, skal det genanvendes. Det betyder, at I skal sortere pap, papir og plast for sig. Jeg anbefalede, at I snakker med Stena, og får en ordning med fx tre containere til hhv. pap, papir og plast. I kan så aftale, om Stena skal hente affaldet med faste intervaller, eller når I ringer efter dem. Husk i øvrigt, at der er andre, der kan modtage disse materialer. Jeg anbefaler desuden, at I sætter tydelige skilte ved alle affaldscontainere. På skiltene skal der stå Pap, Plast, Elektronik, mm., så alle kan se, hvad, der skal i hver container. I havde en container til elektronikaffald, som I dog kun har meget lidt af. Opbevaring af affald Inde på værkstedet stod en tromle med brugte oliefiltre over en lille spildbakke. I fortalte, at I altid sørger for at oliefiltrene drypper helt af inden I lægger dem i tromlen. Med den rutine accepterede kommunen, at spildbakken ikke kunne rumme hele indholdet af tromlen. Udendørs havde I en palle med løse rammer, hvor I kunne lægge jernskrot. På pallen var der spild af olie. Vi mindede om, at når der er risiko for dryp af olie fra skrottet, skal I opbevare det under tag (eller et låg) og over en spildbakke.\n5 Olietankene I viste os, at I tilser både den store og den lille olietank hver måned, og fører resultatet i journal. På værkstedet har i tre olietanke til hhv. spildolie og ny smøreolie og gearolie. Desuden har I de to tanke til dieselolie. Ingen af tankene er registreret i BBR, som de ellers skal. Vi har tjekket og kan ikke se, at I har anmeldt dem til kommunen, som I skal. Vi vil derfor bede jer om at sende os tankatteste for alle tanke med en skitse, der viser hvor de er placeret. Så skal vi nok sørge for at de bliver registreret i BBR. Oliespild Indendørs i tilbygningen ved vaskehallen er en olietank til jeres personbiler. Der er fliser på jorden under og omkring tanken. Ved pistolen var der spild af olie på fliserne. Der er risiko for at spild kan trænge mellem fliserne. I bekendtgørelsen om autoværksteder 1 står: 12. Arealer, hvor der forekommer spild af benzin, andre olieprodukter, skal udformes således, at spild kan holdes inden for et afgrænset område og uden mulighed for afløb til jord, grundvand og overfladevand. Spildevand fra disse arealer skal passere en olieudskiller. I bekendtgørelsen for tankstationer 2 står der om arealet, hvor kunderne tanker deres biler, at arealet skal have tæt belægning, så eventuelt spild ikke kan sive ned til jorden. ( 9). Afløb fra salgspladsen skal ske via sandfang og olieudskiller ( 11) Vi aftalte derfor, at I gør noget for at sikre, at fremtidens dryp ikke kan sive ned i jorden. Det kan være ved at skifte fliserne ud med tæt beton, at placere en spildbakke på arealet, eller andet. Vi aftalte hverken en tidsfrist eller en metode. Jeg beder jer derfor inden den 3. marts 2016 at oplyse mig hvordan I vil skire jer mod at forurene og hvornår. 1 Bekendtgørelse om miljøkrav i forbindelse med etablering og drift af autoværksteder m.v., nr af 21. december Bekendtgørelse om forebyggelse af jord- og grundvandsforurening fra benzinog dieselsalgsanlæg, nr. 555 af 9. juni 2001.\n6 Udendørs på parkeringspladsen til busser var der også spild af olie ved hver parkeringsbås. Særligt ved en p-bås i det nordvestlige hjørne var der sket et stort spild af olie. I fortalte, at der havde holdt en gammel volvo-bus på dette sted. Kommunen er bekymret for, at der kan være sket en forurening af jorden under fliserne. Vi vil derfor bede jer om at undersøge dette. Kommunen sender jer et brev om dette snarest. Har I yderligere oplysninger om oliespild fra busser eller om belægningen, er I velkomne til at komme med dem. Der er i øvrigt sket spild af olie i alle parkeringsbåse til busserne. Kommunen er derfor bekymret for, om alle jeres busser drypper. Vi beder jer derfor om at oplyse hvad I vil gøre for at undgå at busserne fremover spilder olie. Send venligst oplysningen inden den 3. marts 2016.\n8 Opgaver til dig: Du skaffer de vaskemidler bort, som ikke er en del af kommunens tilladelse af 15. oktober Du stopper med at bruge Stenas tromle til asbestaffald. Bremseklodser skaffer du fremover bort som jern. Du sorterer alt genanvendeligt affald meget bedre, og sætter eventuelt skilte på diverse affaldscontainere. Du opbevarer fremover jernskrot, der kan dryppe, under tag og over en spildbakke. Du anmelder alle dine olietanke til kommunen Du sikrer, at spild og dryp fra den indendørs olietank ikke forurener jorden. Send venligst oplysning om jeres løsning til kommunen inden den 3. marts Du oplyser kommunen hvad I vil gøre for at undgå at busserne drypper med olie inden den 3. marts Har I spørgsmål eller kommentarer til dette, er I velkomne til at ringe eller skrive. Med venlig hilsen Malene Kamstrup Ingeniør


Casa Kaos: Plus & minus liste og andre former for tanketidsfordriv\nPlus & minus liste og andre former for tanketidsfordriv\n(Kæft, hvor jeg elsker efteråret. Hvor skønt er det lige at komme hjem fra arbejde og kravle under et tæppe på sofaen. Livskvalitet!)\nNå...tid til en plus & minus opdatering.\n- Hårfarve er stadig ikke tilbage til normalen.\n- Menstrationssmerter fra helvede.\n- Hvorfor fanden skal bio-pejse være så urimelig dyre, hvis man vil have noget, som faktisk ligner en pejs? Det er edderrøvme de dyreste spånplader i historien.\n- Lidt for meget tankespind. Gid hjernen havde en pauseknap.\n- Det er stadig for tidligt at luske julepynt ind.\n- Mennesker at elske og blive elsket af.\n- Har opdaget, at der er episoder af Frasier, som jeg har misset. Det er jo som at få en tidlig julegave.\n- Min seng.\n- Kaffe i store krus.\n- Fornemmelsen, når man trækker et par hyggesokker over fødderne.\nDet vigtigste ved det modsatte køn er:\n- At han har humor. Ordentlig humor. Og ikke en "Live fra Bremen" humor.\n- At han har en dyb stemme. Høje fistelstemmer med falset, får bare ikke passionsbarometeret op at ringe hos mig. Jeg ved godt, at man ikke selv bestemmer, hvilken stemme man gerne vil have, men det oser bare ikke af mand med sådan en miwmiw-stemme.\n- Mørkt hår.\n- Et lækkert menneskesyn.\n- At han har et temperament, og ikke er bange for at bruge det. (Inden for rimelighedens grænser, selvfølgelig).\nSkal aldrig mere:\n- Være i forhold med snæversynede racistiske socialt uintelligente homofobiske bonderøve med proletar-benzin i blodet og chauvinistiske gener.\n- Forsøge selv at fjerne kropshår med voks.\n- Rengøre vandlås. Må købe et lager af afløbsrens hjem.\nKald nu bare en spade for en spade og:\n- Kald tingene ved rette navn. Nej, du har ikke et elskovssværd. Du har en pik, som kun hedder penis, hvis det er i situationer, hvor vagtlægen/lægen er involveret. Du "hilser ikke på", når du har gang i oralsex. (Ej men for fanden...!? Velkommen til Morten Korch. "Jeg stiller lige min cikel ved gadekæret og så kommer jeg ind og trækker beklædningsdelene af dig og kravler ned mellem dine ben og hilser på")\nOg jo, det er baseret på virkelige hændelser.\nHvor er det egentlig utroligt, at:\nMine næsebor er så store? Især når man tænker på, at min næse faktisk er ret lille. (Og yderst velformet).\nFor 2982. gang:\n- Der er ikke noget der hedder: Bekræftigelse, afvide, samværd, selvskab, advocado, nød til, vende sig til, inu, qvinde eller diskution.\n- Du er ikke andet end et irritationsmoment, når du selv tror du er sjov, når du siger: "Ja, nemli' ja", "det er go' værkstedshumor" og "hjemmebragt kage".\n- Knorr Bearnaise har intet at gøre med bearnaise. Fair nok, at du kan lide smagen. Men lad være med at lege Timm Vladimir og sige: "I aften skal vi have en steak (som her bliver udtalt "stiiiiik") med kartofler og en god bearnaise. Dertil en god flaske rødvin".\nHørnuligeher: En god bearnaise er kun god, hvis den er ægte. Pulverversionerne kan være okay, men det er ikke en bearnaise. Og da slet ikke en god en af slagsen. Og drop så lige dit "dertil". Du bor i provinsen - du er ikke køkkenchef på en Michelin restaurant. Og hold nu op...skal du virkelig have en god flaske rødvin? Øj, du kunne have narret mig. Et kort øjeblik troede jeg sgu da lige, at du skulle have en røvelendig flaske med fordelingen 50% sur rævepis - 45% bundfald og 5% kork.


Diskodans og gode historier - gothago.dk\nRetrorapperen Marvelous Mosell har tændt tidsmaskinen og brygget en vanvittig cocktail af oldschool rap, diskovibes, dancemoves og den populærkultur, han selv er vokset op med i 80’erne og 90’erne.\nMarvelous Mosell er kunstnernavnet på en af Danmarks mest unikke rappere i øjeblikket. Med groovy diskosamples og en rapstil, der søger tilbage mod hiphoppens guldalder i firserne og halvfemserne, har han på meget kort tid skabt sin helt egen niche inden for dansk rap. Historiefortællingen er i højsædet i teksterne, der gerne bliver trukket helt ud på absurditetens overdrev med et kitschet, farverigt persongalleri og rigeligt med referencer til populærkultur fra halvfemserne. Universet vækker med garanti nostalgiske minder hos ethvert barn af 80’erne – tænk Ninja Turtles, Beverly Hills, kassettebånd, Super Nintendo, Kaptajn Knas, og du er på sporet.\nMosell er en sammenskrivning af den 31-årige rappers borgerlige navn Morten Sell, som han altid har rappet under – Marvelous kom på sidenhen, fordi det, som han forklarer, bare lød sejt:\n”Det var et cool navn, og så passer det godt til den stil, jeg kører,” lyder det fra rapperen.\nOg stilen han kører – den har han helt for sig selv. Når han optræder, er det iført skrigende træningsdragter, solbriller med spejlrefleks, tungt guld om halsen og dancemoves, der nok mest minder om noget fra diverse ungdomsskolers hiphop-dansekurser for 20 år siden.\n”Jeg fandt på stilen hen ad vejen. Diskonumrene begyndte jeg at sample, fordi man kunne danse til det, og jeg begyndte at fortælle historier i mine numre, fordi jeg godt kan lide hiphop fra gamle dage, for eksempel Slick Rick – dengang gik det ud på at fortælle historier,” siger Mosell og fortæller videre:\n”Jeg har også altid godt kunnet lide at se film og tv-serier, og jeg kan godt lide at lave fortællinger i mine numre, der virker på samme måde og fortæller en historie.”\nBARE FORDI DET LYDER FEDT\nEt eksempel på det rablende vanvittige univers er nummeret om Robin Rubin, der sælger crack-kokain på Frederiksberg under den store crack-epidemi i 1983. I sangen bliver vi både introduceret for Robins håndlanger Sindssyge Bertram og politi-makkerparret Ove Verner og Jens Okking.\n”Jeg har selv boet på Frederiksberg, og det har ikke altid været så pænt, som det er i dag, så der kunne godt have været en crack-epidemi. Jeg begyndte bare at skrive, og det ene tog det andet. Det må godt være lidt overdrevet, bare det er fedt og underholdende,” siger han.\nNummeret om Robin Rubin blev hurtigt spredt på de sociale medier, efter Geolo G fra Malk De Koijn delte videoen på Facebook med kommentaren:\n”Det bedste, der er sket for dansk rap og video-kunst, så længe jeg kan huske!!! Big up Mosell.”\nRAPPER PÅ FULDTID\nKort efter folk havde fået øjnene op for videoerne på YouTube, fik Marvelous Mosell kickstartet karrieren – både fordi DR’s P3 begyndte at spille hans musik, men også fordi han blev booket til at spille på den nystartede festival Vanguard i 2013 København.\nDa han stod på scenen foran tusindvis af mennesker og varmede op for legenderne fra Wu-Tang Clan og De La Soul, var rapmusikken stadig ikke meget mere end en seriøs hobby – han passede stadig sit morgen-rengøringsjob. Nu har han taget springet ud i tilværelsen som professionel fuldtidsrapper.\n”Det sidste halve år har jeg levet af at være ude og optræde, og det håber jeg, jeg kan blive ved med. Jeg tror aldrig, jeg kommer til at leve fedt af det, men så længe det kan løbe rundt, er det et mål for mig. Jeg har idéer og gåpåmod nok,” siger Mosell, der i hvert fald ikke mangler arbejdsdisciplin, for der bliver rappet og skrevet rim hver dag.\n”Det er meget intensivt nu. Oftest sidder jeg derhjemme og skriver rim foran min computer og øver mig, mens jeg har nogle beats kørende i hovedtelefonerne. Jeg finder inspiration til rimene på nettet eller i bøger og tegneserier, men nogle gange freestyler jeg også bare med en ordbog, hvor jeg finder forskellige ord at rappe om for at holde det ved lige,” siger han.\n3 HURTIGE TIL MARVELOUS MOSELL\nDu har lavet en sang om Ninja Turtles. Hvem er din yndlings-turtle og hvorfor?\nJeg tror altid, Michelangelo har været min yndlings, men måske er det egentlig Raphael, når det kommer til stykket. Michelangelo er altid lidt overgearet og pjattet, men Raphael tænker nogle dybe tanker og kan også være lidt deprimeret indimellem – han er måske den mest menneskelige turtle. De to er mine yndlings, men Leonardo har de sejeste våben. Jeg synes, det er perfekt, at de er fire – de fungerer virkelig godt sammen.\nHvad er din yndlings tv-serie fra 80’erne eller 90’erne?\nDet må være Rap fyr i L.A. fra min ungdom. Jeg ser den ikke mere, men da jeg gik i syvende klasse, var det den, alle så, og jeg så alle afsnittene. Det var den eneste hiphop-agtige serie, hvor de dansede, og der var rapmusik. Det var fresh og cool dengang – jokesene er måske ikke så sjove i dag. Jeg kunne også godt lide Beverly Hills, Friends og Kongen af Queens.\nHvor kommer dine dancemoves fra?\nI folkeskolen var der tit skolefester, hvor man dansede meget. Jeg havde sådan nogle hiphop-bukser med lyn på, som jeg dansede rundt i, men jeg havde ikke så mange moves dengang. Nu, hvor vi har fået internet, er det superfedt, at man bare lige kan gå på YouTube og finde folk, der forklarer alle mulige moves. Meget af det jeg laver på scenen, har jeg lært på nettet, men jeg havde rytmen i forvejen.\nSenest har Marvelous Mosell startet et kreativt partnerskab med Tue Track fra Malk De Koijn om numrene ’Den Bedste Danser’, ’Nu der Rapkoncert’ og ’Koldblodet’, og der er meget mere på vej fra den rappende og scratchende duo. Blandt andet kommer der – inden for den nærmeste fremtid - en Beverly Hills-rap om tv-serien Beverly Hills 90210 og et nummer om ’Sindssyge Bertram’.\nIndtil nu kan Marvelous Mosells numre kun høres på nettet, på YouTube, Soundcloud, hans hjemmeside eller på danske radiokanaler – hvis du da ikke er en af de heldige få, der har fået fingrene i nogle af hans 7-tommer singler, der kun er trykt i meget begrænset oplag og er blevet revet væk.\n”Vi har planer om, at vi skal lave noget, der kommer bredere ud. Men det kan være svært, når man arbejder med samples, fordi de skal cleares hos rettighedshaverne, før man kan sende det ud. Jeg kan ikke sige, hvornår vi kommer til at udgive noget stort officielt, men på et eller andet tidspunkt, skal det nok ske,” lyder beskeden til håbefulde fans.


Er jeg ikke er 5 pct. invalid | Scleroseforeningen\nEr jeg ikke er 5 pct. invalid\nJeg er 55 år og nydiagnosticeret med MS - fik den 06.01.09. Der er dukket mange spørgsmål op, som jeg håber du kan hjælpe mig med. Jeg arbejder hos politiet som overassistent på kontor og har en ulykkesforsikring i politiets forsikringsselskab.\nJeg har søgt om erstatning, da det er en forsikring, som også udbetaler ved sklerose. Forsikringsselskabet har også accepteret, at jeg har MS - men de mener at invaliditetsgraden er mindre end 5% og kan derfor ikke betale erstatning på nuværende tidspunkt.\nSå skriver de, at en eventuel erstatning først kan udbetales på årsdagen for anmeldelsestidspunktet jf. forsikringsbetingelsernes § 6.6.\nJeg er i øjeblikket sygemeldt, men håber at få/starte på et fleksjob på min nuværende arbejdsplads, som har sagt ok til fleksjob.\nForsikringsselskabet har fået papirer fra skleroseklinikken. Jeg har efterfølgende været til psykologtest, som dog ikke er fremsendt til forsikringsselskabet, og den siger, at jeg ikke vil kunne klare et fuldtidsjob.\nJeg har min fulde førlighed, men det er min koncentration og træthed, der giver mig problemer - går til ergo- og fysioterapeut. Får Rebif 44 mg.\nKan det være rigtigt, at dette kun giver 5 procent? Har fra min pensionsforsikring fået udbetalt penge for kritisk sygdom.